C 342/224
DA
Den Europæiske Unions Tidende
6.9.2022
Torsdag den 17. februar 2022
77. bemærker, at covid-19-pandemien ud over en nedgang i hotel-, restaurant- og cateringsektoren har ført til visse restriktioner mellem og inden for medlemsstaterne, hvilket har haft ødelæggende konsekvenser for fødevareproduktionen; 78. mener, at bæredygtig udvikling, retfærdig omstilling, social inklusion og skabelse af kvalitetsjob skal bane vejen for genopretning; 79. glæder sig over Kommissionens forslag om at fremlægge et nødinstrument for det indre marked; opfordrer Kommissionen til at udvikle det som et retligt bindende strukturelt værktøj, der kan sikre personers, varers og tjenesteydelsers fri bevægelighed under eventuelle fremtidige kriser; 80. opfordrer Kommissionen og medlemsstaterne til at bruge de indhøstede erfaringer proaktivt og udvikle en beredskabsplan for nødsituationer, som bør tage sigte på at garantere en fælles reaktion og så vidt muligt sikre fri bevægelighed for tjenesteydelser, varer og personer, herunder specielt grænsearbejdere; minder om behovet for, at medlemsstater omgående meddeler nationale foranstaltninger, der begrænser den frie bevægelighed for varer og tjenesteydelser; 81. glæder sig over Kommissionens forslag til forordning om alvorlige grænseoverskridende sundhedstrusler og om ophævelse af afgørelse nr.
1082/2013/EU (COM(2020)0727), navnlig dens forslag om indførelse af en mekanisme til kontrol med restriktioner for eksport af medicinsk udstyr i det indre marked; 82. understreger behovet for at udvide adgangen til digitale tjenester og teknologier, som er afgørende for, at det indre marked kan fungere problemfrit i nødsituationer, og for borgeres og virksomheders adgang til offentlige tjenester via digitale forvaltningsløsninger; anerkender digital udstødelse og mangel på internetadgang som nogle af de vigtigste ikketoldmæssige hindringer for den digitale omstilling af EU's indre marked; o o 83.
o
pålægger sin formand at sende denne beslutning til Rådet og Kommissionen.